Deg wayen yerzan timawit iselmaden ttwalin-tt d tarrayt s wacu anelmad ad yessiweḍ ad yessenfali tiktiwin-is s timawit, d allal n ussiweḍ n yimesla d yizen ara d-yilin s tutlayt. D taywalt gar sin neɣ ugar imi ur tezmir ara ad tt-illi yal amdan iman-is, ilaq ad yelli umsiwel d umseflid neɣ ugar n yiwen deg yiwen n wakud d yiwen n wadeg, rnu ɣef waya timawit d tin yemgaraden ɣef tira, imi dayen kan ara d-yilin s yimi mebla tira.